钦定古今图书集成/历象汇编/乾象典/第082卷 > 和崔尚书喜雨 张九龄
## 钦定古今图书集成/历象汇编/乾象典/第082卷 > 和崔尚书喜雨 张九龄

“积阳虽有晦，经月未为灾。上念人天重，先祈云汉回。”
仁心及草木，号令起风雷。照烂阴霞止，交纷瑞雨来。
三辰被黍稷，四远屏氛埃。池溜因添满，林芳为洒开。
听中声滴沥，望处影徘徊。“惠泽成丰岁，昌言发上才。
无论验石鼓，不是御云台。”直颂皇恩浃，崇朝遍九垓。